**Nota informativă**

**la proiectul Hotărârii Guvernului cu privire la aprobarea cuantumului premiilor pentru performanţele obţinute la ediţia a XXXIII-a a Jocurilor Olimpice de vară şi ediţia a XVII-a a Jocurilor Paralimpice din anul 2024, or. Paris, Franța**

|  |
| --- |
| 1. **Denumirea autorului și după caz a participanților la elaborarea proiectului.** |
| Proiectul Hotărârii Guvernului a fost elaborat de către Ministerul Educaţiei şi Cercetării. |
| 1. **Condiţiile ce au impus elaborarea proiectului de act normativ şi finalităţile urmărite.** |
| Coform deciziei Comitetului Internaţional Olimpic, în perioada 26 iulie 2024 – 11 august 2024 se va desfăşura ediţia a XXXIII-a a Jocurilor Olimpice de vară şi ediţia a XVII-a a Jocurilor Paralimpice din anul 2024, or. Paris, Franța.  Pentru ediția curentă a Jocurilor Olimpice sunt calificați 6 sportivi și se preconizează să se califice suplimentar circa 14 sportivi, din partea Republicii Moldova.  Scopul proiectului Hotărârii Guvernului este de a susţine financiar sportivii autohtoni care vor participa cu succes la Jocurile Olimpice/Paralimpice şi vor reprezenta Republica Moldova pe arena sportivă internaţională, antrenorii acestora şi personalul asistent (medicii/masori).  Necesitatea alocării premiilor olimpice vine ca o stimulare şi menţinere a sportivilor de performanţă și antrenorilor prin combaterea fenomenului naturalizării. În această ordine de idei, se poate menţiona că pe parcursul ultimului deceniu Republica Moldova a pierdut mulți sportivi de valoare. |
| 1. **Descrierea gradului de compatibilitate pentru proiectele care au scop armonizarea legislației naționale cu legislația Uniunii Europene.** |
| Proiectul Hotărârii Guvernului nu conține norme de armonizare a legislației naționale cu legislația Uniunii Europene. |
| 1. **Principalele prevederi ale proiectului și evidențierea elementelor noi.** |
| Conform pct.54 din Normele financiare pentru activitate sportivă, aprobate prin Hotărârea Guvernului nr.1552/2002, valoarea premiilor pentru deţinătorii locurilor I-VIII la Jocurile Olimpice şi Jocurile Paralimpice se va aproba prin hotărâre de Guvern.  Astfel, proiectul Hotărârii Guvernului propune ca sportivii de performanţă care vor obţine locurile I-VIII să beneficieze de premii în următoarele cuantumuri:  Medalia de aur–3 000 000 lei;  Medalia de argint-2 600 000 lei;  Medalia de bronz–2 000 000 lei;  Locul IV–600 000 lei;  Locul V–600 000 lei;  Locul VI-400 000 lei;  Locul VII-300 000 lei;  Locul VIII-200 000 lei.  Cu atât mai mult, proiectul Hotărârii Guvernului prevede acordarea premiilor pentru antrenorii care au antrenat sportivii premianți timp de 4 ani şi pentru personalul asistent (medici/masori) care le-au acordat asistență medicală și kinoterapeutică timp de 4 ani (ciclu olimpic), până la desfășurarea Jocurilor Olimpice/Paralimpice.  De asemenea, Guvernul Republicii Moldova a aprobat cuantumul și a oferit premii respective și la alte ediții ale Jocurilor Olimpice/Paralimpice:   * Hotărârea Guvernului nr.610/2014 cu privire la aprobarea cuantumului premiilor pentru performanţele obţinute la ediţia a XXXI-a a Jocurilor Olimpice şi ediţia a XV-a a Jocurilor Paralimpice din anul 2016, or. Rio de Janeiro, Brazilia. * Hotărârea Guvernului nr.101/2021 cu privire la aprobarea cuantumului premiilor pentru performanţele obţinute la ediţia a XXXII-a a Jocurilor Olimpice şi ediţia a XVI-a a Jocurilor Paralimpice din anul 2021, or. Tokyo, Japonia.   Ministerul Educației și Cercetării propune că proiectul Hotărârii Guvernului să intre în vigoare la data publicării în Monitorul Oficial, pentru a achita mai rapid premiile respective sportivilor, antrenorilor, medicilor și masorilor. |
| **5.Fundamentarea economico-financiară.** |
| Premierea sportivilor, antrenorilor, medicilor și masorilor urmează a fi efectuată din mijloacele financiare ale bugetului de stat. |
| **6.Modul de încorporare al actului în cadrul normativ din vigoare.** |
| Proiectul Hotărârii Guvernului se încorporează în sistemul actelor normative și necesită amendarea cadrului normativ. |
| **7. Avizarea şi consultarea publică a proiectului.** |
| În scopul respectării Legii nr.239/2008, proiectul Hotărârii Guvernului a fost plasat pe pagina web oficială a Ministerului Educației și Cercetării, la secțiunea Transparență decizională și pe portalul guvernamental [www.particip.gov.md](http://www.particip.gov.md), fiind accesibil următorul link: [https://particip.gov.md/ro/document/stages/\*/12014](https://particip.gov.md/ro/document/stages/*/12014)  Proiectul Hotărârii Guvernului va fi supus procedurii de avizare conform Legii nr.100/2017 de către Ministerul Finanțelor și Ministerul Justiției. |
| **8.Constatările expertizei anticorupție.** |
| Proiectul Hotărârii Guvernului va fi supus expertizei anticorupție. |
| **9. Constatările expertizei de compatibilitate.** |
| Proiectul nu necesită efectuarea expertizei de compatibilitate, dat fiind faptul că proiectul nu reprezintă relevanță UE. |
| **10. Constatările expertizei juridice.** |
| Proiectul Hotărârii Guvernului va fi supus expertizei juridice. |
| **11. Contstatările altor expertize.** |
| Proiectul Hotărârii Guvernului nu necesită a fi supus altor exertize. |

**Ministru Dan Perciun**

*Ex. Ion Iacub*

*Tel. 022-250-459*